[{"text_idx": "#000001", "text": "\"Tunnel saab olema ja ja\u0308a\u0308ma kohalike ka\u0308tte, kohalike teenistusse,\" veenab skeptikuid Tallinna-Helsingi tunneli ehituse eestvedaja, Soome tuntud suurettevo\u0303tja Peter Vesterbacka."}, {"text_idx": "#000002", "text": "Nii tema kui ka tunneliprojekti kaasedendaja Kustaa Valtonen kinnitavad kirglikult, et kartused, nagu kasutataks seda hiigelobjekti mitte eestlaste ja soomlaste la\u0308bika\u0308imiseks, vaid hoopis Hiina globaalhuvideks, on ta\u0308iesti alusetud. \u201cTunnel on hiinlaste jaoks lihtsalt hea a\u0308riobjekt,\u201d u\u0308tleb Vesterbacka."}, {"text_idx": "#000003", "text": "15 mld eurone hiigelsumma, mille Hiina investeerimisfond kavatseb laenuna va\u0308lja ka\u0308ia Talsinki merealuse tunneli rajamiseks, seab Eesti senisest veelgi enam eri suurriikide globaalsete huvide ristteele."}, {"text_idx": "#000004", "text": "U\u0308helt poolt on Eesti valitsused pidanud peamisteks partneriteks euroliitu ja USA-d ning riigikaitse osas NATO-t. Hiina vastandub neile ko\u0303igile \u2013 et mitte o\u0308elda, et ko\u0303ik nad kardavad Hiinat kui maailmas esikohale pu\u0308rgivat supervo\u0303imu. USA ei taha omakorda enda mo\u0303ju Euroopas Hiinale loovutada. No\u0303nda on Eesti peamine so\u0303jaline liitlane ja Hiina to\u0303siseim rivaal ehk USA Valge Maja Itaaliat hoiatanud, et too Hiina auahne \u201cVo\u0308o\u0308 ja tee\u201d kaubavahetusprojektiga mingil juhul ei u\u0308hineks. La\u0308ks vastupidi: Itaaliast sai ma\u0308rtsis selle liige esimese G7 riigina. Soome va\u0308lispoliitiline mano\u0308o\u0308verruum on seoses suvera\u0308a\u0308nsema va\u0308lispoliitikaga, mis rajaneb valdavalt iseendale, mitte liitudele lootmisele, siinkohal Eestist ma\u0308rksa suurem."}, {"text_idx": "#000005", "text": "Euroopa Komisjon on transpordidirektor Henrik Hololei isikus aga tunneli suhtes hoopis skeptiline. Diplomaatilist keelt tavakeelde to\u0303lkides: seda tunnelit pole tarvis. A\u0308sja, ma\u0308rtsis pidas Euroopa Komisjon istungi, mille sisuks Hiina kapitali kasvu piiramine Euroopas. Tunneliehituse u\u0308ks eestvedajatest, Peter Vesterbacka parem ka\u0308si Kustaa Valtonen toonitab ko\u0303ige selle taustal, et euroliitu ja Hiinat seob strateegilise koosto\u0308o\u0308 kava."}, {"text_idx": "#000006", "text": "Peter Vesterbacka ja tema parem ka\u0308si vo\u0303i partner tunneliehituses Kustaa Valtonen (FinEest Bay Area) leidsid po\u0303gusaks telefoniintervjuuks aega keset suurt juriidilist lepinguto\u0308o\u0308d. Taamal oli Hiina president Xin Jinping just lo\u0303petanud Euroopa juhtide ku\u0308lastamise ehk uurimise, keda veel saaks enda paati to\u0303mmata. Poole aastaga on soomlastel nu\u0308u\u0308d vaja ette valmistada tunneliehituse rahastamise po\u0303hileping hiinlastega. See tuleb nii paks, et ta\u0308napa\u0308eval enam nii kaalukaid ilukirjandusteoseid ei kirjutata."}, {"text_idx": "#000007", "text": "Vesterbacka ja Valtonen esindavad visiooni, et arvaku euroliidu juhtkond mida iganes, Euroopa ja Hiina koosto\u0308o\u0308sidemed ja\u0308rjest tihenevad ning Soome ega Eesti ei tohiks rongist maha ja\u0308a\u0308da. Vesterbacka so\u0303nul avaneb siiski Hiina turg ka Euroopale, mitte ainult nii, et Hiina ostab Euroopat hulgihinnaga kokku. Na\u0308iteks toob ta miljardeid va\u0308a\u0308rt lennukitehingu: Airbus toodab Hiinale 184 o\u0303hulaeva."}, {"text_idx": "#000008", "text": "\u201cMe oleme oma projektiga va\u0308gagi koosko\u0303las Euroliidu avaldusega, mis ra\u0308a\u0308gib koosto\u0308o\u0308st,\u201d viitab Peter Vesterbacka Hiina ja EL-i strateegilisele leppele Agenda 2020. Agendas sisaldub terve peatu\u0308kk, mis ra\u0308a\u0308gib koosto\u0308o\u0308 tihendamisest Hiinaga infrastruktuuri arendamise vallas. Muuhulgas vajadusest luua infraalaseid u\u0308hisettevo\u0303tteid: just seda tunnel endast kujutaks."}, {"text_idx": "#000009", "text": "\u201cMe usume, et Hiinaga on parem teha koosto\u0308o\u0308d, kui mitte teha,\u201d nendib Vesterbacka. \u201cLoomulikult on samal ajal oluline endale aru anda riskidest ja proovime selle soliidse projektiga saada hakkama parimal vo\u0303imalikul viisil.\u201d Soome valitsus Hiina fondist pa\u0308rit laenule mingeid garantiisid ei anna ja hiinlased pole garantiid ka no\u0303udnud."}, {"text_idx": "#000010", "text": "Vesterbacka lisab, et tunnel peaks end a\u0308ra tasuma 17 aastaga. Koos kolleeg Kustaa Valtoneniga va\u0308idavad nad kui u\u0308hest suust, et Hiina investeerimisfondi Touchstone Capital jaoks on tegemist lihtsalt ei millegi enamaga kui kasumit to\u0303otava a\u0308riga. Kui Euroopa Komisjoni transpordidirektor Henrik Hololei va\u0308itis hiljutises intervjuus, et laevapilet on praegu isegi odav, seega mis tunnelit meile vaja, siis Vesterbacka va\u0308itel on see no\u0303nda vaid ta\u0308nu subsideerimisele. \u201cSee ta\u0308hendab, et laevapileti hind so\u0303ltub mingis osas valitsuse otsustest. Tunneli pileti hind saab asuma kusagil laeva- ja lennupileti vahepeal. Samas lu\u0308heneb aga reisiaeg Eesti ja Soome vahel 2,5 tunnilt 20 minutile.\u201d"}, {"text_idx": "#000011", "text": "Vesterbacka ro\u0303hub asjaolule, et na\u0308iteks Tallinki a\u0308riline ka\u0308eka\u0308ik so\u0303ltub suurel ma\u0308a\u0308ral ku\u0308tuse hinnast, ehk valitsuse aktsiisipoliitikast. Tunnel oleks ka laevadest keskkonnasa\u0308a\u0308stlikum. Hiinlased ei saa vaatamata 15 mld eurosele laenule otsustuso\u0303igust tunneli kasutuse u\u0308le: \u201cTunnel saab olema ja ja\u0308a\u0308ma kohalike ka\u0308tte, kohalike inimeste teenistusse.\u201d"}, {"text_idx": "#000012", "text": "Kustaa Valtoneni ha\u0308a\u0308lde lisanduvad eroliidu to\u0303rjuvast hoiakust ra\u0308a\u0308kides sarkasminoodid: \u201cKui sa oled kohalikest oludest kaugel nagu Hololei, on kerge kritiseerida. Mina vo\u0303iksin samamoodi kritiseerida Bru\u0308sseli bu\u0308rokraatiat: siit, pika vahemaa tagant. Aga ma ei ole samas ekspert bu\u0308rokraatia ku\u0308simustes.\u201d"}, {"text_idx": "#000013", "text": "Ta lisab otseso\u0303nu, et eurostruktuuride la\u0308henemine on olnud va\u0308ga pealiskaudne ja kitsarinnaline: \u201cNende arvates (euroliidu maksumaksja rahaga \u2013 toim) vo\u0303iks tunnel valmis saada alles kusagil 2040ndatel ja maksma minna kuni 20 mld eurot. Selline suhtumine on tu\u0308u\u0308piline na\u0308ide ilma vastutuseta inimestest, kes maksumaksja raha kulutavad ku\u0308ll endale euroliidu tasemel, aga ei paiguta seda rahvuslikesse projektidesse, nagu seda on Eesti-Soome tunnel. Aga selline la\u0308henemine on vastutustundetu meie, siinsete kohalike inimeste ees.\u201dValtonen lisab, et juba mullu va\u0308lja ho\u0303igatud valmimista\u0308htaegade osas so\u0303nu su\u0308u\u0308a ei kavatseta: \u201cTunnel peab tulema a\u0308riliselt tasuv, selle a\u0308ri maht, mille u\u0308mber tunneliehituse moodustame, saab olema 15 mld eurot ja realistlik on see 2024. aasta 24. detsembriks valmis ehitada. No\u0303nda oleme konkreetselt va\u0308lja pakkunud pa\u0308rast euroliidu suutmatust tunneliehituse asjus edasi liikuda.\u201d"}, {"text_idx": "#000014", "text": "U\u0308htlasi lisab ta veendunult, et \u201cme ei ra\u0308a\u0308gi siin Hiina, Jaapani vo\u0303i ma ei tea kelle veel huvide edendamisest, vaid ikkagi kahe linna vahelisest tunnelist\u201d. Vesterbacka lisab, et \u201cseal taga pole mingit peidetud agendat\u201d."}, {"text_idx": "#000015", "text": "\u201cTunnel on ikkagi hea a\u0308ritegemise vo\u0303imalus,\u201d toonitab omakorda Valtonen. \u201cSelles projektis osalevad ta\u0308na a\u0308rimehed Dubaist ja Hiinast ja seega ei ma\u0308ngi siin mingit rolli nende rahvus. Muidugi tekivad nii suure projekti puhul kergesti vandeno\u0303uteooriad, aga me juhime seda ehitust ta\u0308iesti la\u0308bipaistvalt, avalikult ja avatult. Me peame muuseas avalikke koosolekuid, avalikke to\u0308o\u0308no\u0303upidamisi, ja me anname va\u0308ga avatult teada ko\u0303ikidest ehituse edenemist puudutavatest sammudest.\u201d"}, {"text_idx": "#000018", "text": "\u201cSee on ta\u0308iesti omaette ja so\u0303ltumatu projekt. Kaubavahetuse vo\u0303imalus RB abil oleks muidugi tore, na\u0308iteks Kirkenesist (Norrast Po\u0303hja-Ja\u0308a\u0308mere a\u0308a\u0308rest \u2013 toim) Euroopasse, aga see oleks lisava\u0308a\u0308rtus, mis ei mo\u0303juta tunneli su\u0308ndi,\u201d va\u0308idab Valtonen. \u201cSee oleks lisaks vo\u0303imalus inimeste jaoks, kes tahavad jo\u0303uda na\u0308iteks Berliinist Helsingisse vo\u0303i Tallinnasse vo\u0303i vastupidi.\u201d Samuti vo\u0303idaksid tunnelist ja RB-st, aga ka ainult tunnelist klientide arvu to\u0303usu kaudu lennukompaniid."}, {"text_idx": "#000019", "text": "Vesterbacka u\u0308tleb ka mo\u0303istatuslikult, et \u201ckes teab, vo\u0303ib-olla vo\u0303iksid Hiina investorid olla huvitatud ka Rail Balticast, iial ei tea\u201d. To\u0303epoolest, kogu RB trassi maksumus ku\u0308u\u0308nib \u201cko\u0303igest\u201d 6 mld euroni, mis on tunneli omast ligi poole va\u0308iksem summa."}, {"text_idx": "#000020", "text": "Peter Vesterbacka ta\u0308iendab kolleegi, mainides, et Hiina Touchstone Capital on enneko\u0303ike just infraettevo\u0303tteid rahastav fond: \u201cEga ei ole kuigi palju piisavalt suuri projekte silmapiiril ja seega on tunnel Touchstone Capital Partnersi jaoks va\u0308ga ligito\u0303mbav. Seega: ko\u0303ik on rahul.\u201d Vesterbacka va\u0308itel olid Soome poliitikud ja Helsingi vo\u0303imud vo\u0303tnud jalust rabava teate 15 mld eurose Hiina rahalaeva peatsest randumisest vastu \u201cku\u0308lmalt ja ratsionaalselt\u201d. \u201cEks igau\u0308ks mo\u0303istab riskide suurust, aga ko\u0303ige olulisem, et kuidas need on maandatud. Me usume asjatundlikku projektijuhtimisse ja selgeso\u0303naliselt u\u0308les ehitatud lepingusse.\u201d"}, {"text_idx": "#000021", "text": "Uus valitsus peaks hakkama kohe tegelema Helsingi-Tallinna tunneli eriplaneeringu algatamise taotlusega. Muuhulgas tuleb Eesti poolel vo\u0303tta ette keskkonnamo\u0303ju hindamine. Juba veebruaris esitles Peter Vesterbacka tunneli nelja vo\u0303imalikku trassivarianti."}, {"text_idx": "#000025", "text": "Pealinna kommentaarikeskus on tehniline vahend, mis vo\u0303imaldab kasutajatel avaldada oma kommentaare. Pealinn ei toimeta kommentaare. Kommentaari autor vastutab kommentaari sisu ning avaldamise eest. Tasub teadvustada, et Eesti kohtupraktikas on lahendeid, mille kohaselt kommentaari autor on saanud kommentaari sisu eest karistada."}, {"text_idx": "#000028", "text": "sisaldavad isikuandmeid (isikukood, info isiku tervisliku seisundi kohta, kodune aadress, telefoninumber);\non kirjutatud teise isiku nime all;\nsisaldavad teemava\u0308liseid linke, spa\u0308mmi ja reklaami;\nsisaldavad ebatsensuursed va\u0308ljendusi ja labasusi;\nkutsuvad u\u0308les narkootikumide vo\u0303i relvade kasutamisele;\non kirjutatud vo\u0303o\u0303rkeelsena vo\u0303i mitte ladina ta\u0308hestikus."}, {"text_idx": "#000033", "text": "Tallinna linnapea osaleb U\u0308lemaailmsel Linnapeade Foorumil"}, {"text_idx": "#000035", "text": "Lennujaama u\u0308mbrusest saab u\u0308ks olulisemaid Tallinna va\u0308ravaid"}, {"text_idx": "#000038", "text": "Selgusid Tallinna parimate ettevo\u0303tete nominendid, konkursile laekus kokku 70 kandidaati"}, {"text_idx": "#000040", "text": "Tallinna linnapea arutas Euroopa Komisjoni u\u0308htekuuluvuspoliitika ja reformide volinikuga Euroopa rahastuse mo\u0303ju regionaalarengule"}, {"text_idx": "#000043", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]